
Satiksmes ministrijai

Atzinums
par likumprojektu
„Grozījumi Pasta likumā”
(VSS-148)

[bookmark: _Hlk66197110]	Kultūras ministrija ir izskatījusi Satiksmes ministrijas 2021.gada 6.jūlijā elektroniskajai saskaņošanai nosūtīto likumprojektu „Grozījumi Pasta likumā” (turpmāk – likumprojekts) un savas kompetences ietvaros atbalsta likumprojekta turpmāku virzību, vienlaikus uzturot Izziņā atspoguļoto iebildumu par likumprojekta 10.pantā ietvertā Pasta likuma 35.1 panta papildināšanu ar divām jaunām daļām:
[bookmark: _Hlk65841621]„(6) Dalītā maksājuma procentuālais apmērs tiek noteikts tāds, lai prognozētā preses izdevēju maksājumu kopsumma gada laikā nepārsniedz 30% no prognozētās maksājumu kopsummas gada laikā, ja tarifi tiktu apmaksāti pilnā apmērā.
(7) Šā panta sestajā daļā minētā prognozētā maksājumu kopsumma gada laikā tiek aprēķināta, balstoties uz informāciju, kura ir bijusi Regulatora rīcībā brīdī, kad tika apstiprināts spēkā esošais tarifs.”
[bookmark: _Hlk66198224]	Pamatojums: Satiksmes ministrija ir izstrādājusi likumprojektu saskaņā ar konceptuālo ziņojumu „Abonētās preses izdevumu piegādes nodrošināšana un drukāto mediju atbalsta pilnveides iespējas” (apstiprināts ar Ministru kabineta 2020.gada 17.jūlija rīkojumu Nr.397) (turpmāk – Konceptuālais ziņojums), kura 1.nodaļas „Konceptuālā ziņojuma kopsavilkums” sadaļa „iv. Risinājuma ieviešana” paredz, ka: „Saskaņā ar šajā Ziņojumā sniegto analīzi minētā proporcija būtu nosakāma tāda, kas paredzētu 30% no SPRK apstiprinātā tarifa kā preses izdevēja maksājumu un 70% kā valsts budžeta atbalsta maksājumu.” Konceptuālais ziņojums, turpinot iepriekš citēto, paredz arī to, ka: „Tomēr, nosakot proporciju, ir būtiski nodrošināt, ka visiem preses izdevējiem situācija būtiski nemainās, salīdzinot ar to, kāda tā būtu saskaņā ar pašreiz piemērojamo atbalsta kārtību. Tādēļ visām preses izdevumu kategorijām identiskas proporcijas noteikšana būtu atbilstošs risinājums pie nosacījuma, ka SPRK apstiprinātajam tarifam būs tie paši parametri, kas Noteikumos Nr.292 fiksētajām cenām, un cenu procentuālais pieaugums šiem parametriem būs identisks.”
	Tuvojoties brīdim, kad Sabiedrisko pakalpojumu regulēšanas komisija apstiprinās abonētās preses piegādes tarifu, kļūst pieejama izvērstāka informācija par tā struktūru. Minētā informācija liecina, ka pašreiz nav iespējams garantēt, ka abu tarifa komponenšu procentuālais pieaugums būs identisks, salīdzinot ar Ministru kabineta 2013.gada 28.maija noteikumos Nr.292 „Noteikumi par abonēto preses izdevumu piegādes pakalpojumu cenām” fiksētajām cenām. 
Ņemot vērā minēto, 30% griesti ir jāparedz preses izdevēju maksājumu kopsummai gada laikā. Lai arī brīdī, kad Sabiedrisko pakalpojumu regulēšanas komisija apstiprinās tarifus, nākotnes maksājumu kopsumma nebūs zināma, tomēr to būs iespējams prognozēt, ņemot vērā informāciju par plānoto piegādes apjomu un plānoto vidējo preses izdevumu svaru, kura būs Sabiedrisko pakalpojumu regulēšanas komisijas rīcībā un uz kuras pamata Sabiedrisko pakalpojumu regulēšanas komisija būs apstiprinājusi abonētās preses piegādes tarifu.

Vienlaikus Kultūras ministrija izsaka priekšlikumu likumprojekta 10.pantā ietvertajā Pasta likuma 35.1 panta piektās daļas 1) punktā dzēst vārdus “Satiksmes ministrijai gadskārtējā valsts budžeta likumā šim mērķim piešķirtajiem”. Kultūras ministrija secina, ka Satiksmes ministrija ir pilnveidojusi šo tiesību normu un šķietami novērsusi bažas, kuras paudām attiecībā uz Satiksmes ministrijas 2021.gada 14.jūnijā nosūtīto likumprojekta redakciju. Tomēr uzskatām, ka jebkādas atsauces uz gadskārtējo valsts budžeta likumu dzēšana, pilnībā izslēgtu risku, ka šāda normu var radīt neplānotas sekas Ministru kabineta noteikumu apstiprināšanas gaitā.




Valsts sekretāra p.i.		(paraksts*)				U.Zariņš

